section_heading: Turmalini
paragraph_text: Turmalini (njem. Turmalin < singalski tōramalli) je skupni naziv za trigonske minerale. To su aluminijevi borosilikati vrlo složena sastava, pa je na primjer formula elbaita Na(Li,Al)<sub>3</sub>Al<sub>6</sub>(BO<sub>3</sub>)<sub>3</sub>Si<sub>6</sub>O<sub>18</sub>(OH)<sub>4</sub>. Kristali su im često lijepo razvijeni, a boja im ovisi o sastavu, pa je rubelit crven, indigolit modar, dravit i šerlit su smeđi, africit je crn. Turmalina ima u granitima i pegmatitima. Bruse se u različitim oblicima kao ukrasno i drago kamenje.<ref> turmalini, "Hrvatska enciklopedija", Leksikografski zavod Miroslav Krleža, www.enciklopedija.hr, 2016.